Annona squamosa

Annona squamosa is 'n klein semi-(of laat) bladwisselende, goed-vertakte boom of struik van 3 tot 8 meter van die familie Annonaceae.  Dit dra eetbare vrugte genaamd suikerappels (Engels ook: sweetsops). Dit is inheems aan die tropiese klimaat van die Amerikas en Wes-Indiese Eilande, en Spaanse handelaars aan boord die Manila-galjoene wat in die Filippyne dok, het dit na Asië gebring. In Indië word dit sitafal genoem , en in Maleisië word dit buah nona genoem.

Die vrugte is bolvormig-kegelvormig, 5-10 cm in diameter, 6-10 cm lank en weeg tussen 100 en 240 gram met 'n dik skil wat uit knopperige segmente bestaan. Die kleur is tipies vaalgroen tot blougroen, met 'n diep pienk blos in sommige variëteite en dra tipies 'n blom. Die segmente is geneig om oop te gaan wanneer die vrug ryp is en stel sodoende die vlees van die vrug bloot.

Die vlees is romerig wit tot liggeel in kleur, welriekend en soet, en lyk en proe soos vla. Die sade word deur die vlees omring. Die sade kan fyngemaal word en as 'n insekdoder gebruik word.

Nuwe variëteite word in Taiwan en Hong Kong ontwikkel. Die atemoya of "pynappel-suikerappel", 'n hibried tussen die suikerappel en die cherimoya, is gewild in Taiwan, alhoewel dit aanvanklik in 1908 in die Verenigde State ontwikkel is. Die vrug is soortgelyk aan die suikerappel wat soetheid betref, maar het 'n heel ander smaak en proe soos pynappel.

 Galery 

 Verwysings 

squamosa
Kategorie:Flora van Belize
Kategorie:Flora van Colombia
Kategorie:Flora van Costa Rica
Kategorie:Flora van El Salvador
Kategorie:Flora van Guatemala
Kategorie:Flora van Honduras
Kategorie:Flora van Meksiko
Kategorie:Flora van Nicaragua
Kategorie:Flora van Panama